സൗദി ഗ്രേസി

മലയാളത്തിലെ ഒരു നാടക അഭിനേത്രിയായിരുന്നു സൗദി ഗ്രേസി. കൊച്ചി സ്വദേശിനിയായ ഗ്രേസി മുന്നൂറിലധികം അമച്വർ നാടകങ്ങളി‍ൽ അഭിനയിച്ചു. കൊല്ലം ഉപാസന, പൂഞ്ഞാർ നവധാര, കൊച്ചിൻ അനശ്വര തുടങ്ങി നിരവധി നാടകസമിതികളിൽ അവർ പ്രവർത്തിച്ചു. കൊച്ചിയിലെ കടലോരഗ്രാമമായ സൗദി എന്ന പ്രദേശത്ത് ജനിച്ച ഗ്രേസി 13-ാം വയസ്സിലാണ് നാടകരംഗത്ത് എത്തുന്നത്. പള്ളിയിലെ കപ്യാരായിരുന്ന പിതാവ് ഫ്രാങ്ക്ളിനൊപ്പമാണ് ഗ്രേസി ആദ്യമായി നാടകത്തിൽ അഭിനയിച്ചത്. പള്ളിപ്പെരുനാളിനു അഭിനയം തുടങ്ങിയ ഗ്രേസിയുടെ രണ്ടാമത് നാടകം കണ്ണമാലി പള്ളിയിലായിരുന്നു. തുടർന്ന് അമച്വർ നാടകവേദികളിൽ സ്ഥിരമായി അഭിനയം ആരംഭിച്ചു. പിന്നീടാണ് പ്രൊഫഷണൽ നാടകസംഘത്തിലെത്തിയത്. കൊല്ലം ട്യൂണ, കൊല്ലം ഉപാസന, പൂഞ്ഞാർ നവധാര, കൊച്ചിൻ അനശ്വര, ചേർത്തല ഷൈലജ, ഏറ്റുമാനൂർ സുരഭില തുടങ്ങി നിരവധി സമിതികളിൽ ഗ്രേസി പ്രവർത്തിച്ചു. 

അവലംബം

വർഗ്ഗം:മലയാളനാടകനടിമാർ